هارون الرشيد

هارون الرشيد ( حوالى 24 مارس 766 - 14 ابريل 809 )، الخليفه العباسى الخامس ،
النسب
نسبه للعباس بن عبد المطلب عم النبى محمد.
ابوه هوه تالت خُلفاء العباسيين ، مُحمَّد المهدى،
ام جاربه ، اسمها الخيزُران بنت عطاء. اشتراها جدُّ هارُون، أبُو جعفر المنصُور من مكَّة لابه المهدى  قائل: . كانت الخيزُران جاريةً طويله جميلة، مُثقَّفة ولها طُموحٍ كبير، و أحبَّها المهدى حُب كبير . ولها الكتير من الرِّوايات والقصص اللى تتكلم عن نُفوذها فى الأحداث اللَّاحقة.
خلافته
اتبابع الخلافه بعد موت اخوه موسى الهادى. و لما استام الرشيد الخلافه كانت الدوله العباسيه ممتده على مساحه واسعه من وسط اسيا فى الشرق للمحيط الاطلسى فى الغرب و بتضم شعوب و اجناس كتيره و كانت متعرضه لثورات و فوضى كتيره.

هارون الرشيد كان بطبعه بيحب العلم و الفن و الادب و و طبعا الستات واتقال ان هنده الف جاريه  فى عهده ازدهرت العلوم و الفنون و الاداب و و كان فيه رخاء اقتصادى نتيجه زياده الجزيه المفروضه على الشعوب التانيه . الرشيد اسس مكتبة بيت الحكمه فى بغداد و كان فيه كتب  من كل بلد  .  اتحولت بغداد لمركز ثقافى مهم  و جذبت بغداد حكماء الطب و المهندسين و البنايين و أصحاب الحرف من كل مكان .

سمعة هارون الرشيد وصلت لأماكن كثيره فى العالم و بعت الهند و الصين و اوروبا سفرا محملين بالهدايا لكسب ود الخليفة .وكمان كان الخليفة هارون الرشيد قائد عسكرى مميز و كان سياسى و دبلوماسى محنك. فى عهده كان الامبراطور شارلمان بيحكم مناطق كتيره فى اوروبا و عشان يقلل من خطر البيزنطيين على امبراطوريته عمل اتفاقيات مع هارون الرشيد و بعت ليه الهدايا , كان من ضمنها افيال و مفاتيح الاماكن المسيحيه المقدسه فى بيت المقدس.

هارون الرشيد كان نفسه يحفر قناه مابين البحر الاحمر و البحر المتوسط زى قناة السويس دلوقتى لكن اهمل الفكره بسبب غزوات البيزنطيين و دخولهم الحجاز.

وصف المؤرخ السيوطى هارون الرشيد بإن بشرته كانت بيضه و كان طويل و وسيم بيحب العلم و العلما و كان بيعمل غزوات كتيره و انه حج 9 مرات و كان لما بيروح يحج كان بياخد معاه الفقها و عيالهم و اعداد كبيره من بلاطه و فى السنين اللى ماحجش فيها كان بيبعت 300 راجل بالنيابه عنه و معاهم كسوة الكعبه ، و عشان كده طلع عليه انه كان بيحج سنه و بيغزو سنه. و كتب الطبرى انه غزا 7 مرات و جهز 20 حمله عسكريه فى البر و البحر الابيض و البحر الاحمر.

فى سنة 808 قاد الرشيد جيش لخراسان لقمع ثورات و انتفاضات قامت ضد الاحتلال العربى لكن لما وصل مدينة طوس عييى و مات سنه 14 ابريل 809 بعد ما حكم اكتر من 23 سنه و بتعتبر فترة حكمه الفتره الدهبيه فى عصر الدوله العباسيه.

اتدفن هارون الرشيد فى منطقه فى بلاد فارس لكن مكان تربته مش معروف لغاية النهارده.

 شوف كمان 
 غزو العباسيين اسيا الصغيره سنة 782

 مصادر 

عباسيين
تصنيف:خلفا عباسيين
تصنيف:خلافه اسلاميه
تصنيف:مواليد 766
تصنيف:وفيات 809
تصنيف:عرب احفاد جوارى
تصنيف:خلفاء احفاد جوارى
تصنيف:عرب ابناء جوارى
تصنيف:خلفاء ابناء جوارى